CELEX: 62018CN0619
Language: el
Date: 2018-10-02 00:00:00
Title: Υπόθεση C-619/18: Προσφυγή της 2ας Οκτωβρίου 2018 — Ευρωπαϊκή Επιτροπή κατά Δημοκρατίας της Πολωνίας

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/30
            
         
      Προσφυγή της 2ας Οκτωβρίου 2018 — Ευρωπαϊκή Επιτροπή κατά Δημοκρατίας της Πολωνίας
      (Υπόθεση C-619/18)
      (2018/C 427/39)
      Γλώσσα διαδικασίας: η πολωνική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: K. Banks, H. Krämer, S. Kaleda)
      
         Καθής: Δημοκρατία της Πολωνίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να διαπιστώσει ότι, μειώνοντας το όριο ηλικίας συνταξιοδότησης των δικαστών του Ανωτάτου Δικαστηρίου και εφαρμόζοντας το όριο αυτό στους δικαστές που διορίστηκαν στο Ανώτατο Δικαστήριο πριν τις 3 Απριλίου 2018, καθώς και παρέχοντας στον Πρόεδρο της Δημοκρατίας της Πολωνίας τη διακριτική εξουσία να παρατείνει τη θητεία των δικαστών του Ανωτάτου Δικαστηρίου, η Δημοκρατία της Πολωνίας παρέβη τις υποχρεώσεις που υπέχει από το άρθρο 19, παράγραφος 1, δεύτερο εδάφιο, της Συνθήκης για την Ευρωπαϊκή Ένωση, σε συνδυασμό με το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης·
               
            
                  —
               
               
                  να καταδικάσει τη Δημοκρατία της Πολωνίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Πρώτον, η Επιτροπή υποστηρίζει ότι οι διατάξεις του νόμου της 8ης Δεκεμβρίου 2017 περί του Ανωτάτου Δικαστηρίου οι οποίες μειώνουν το όριο ηλικίας συνταξιοδότησης των εν ενεργεία δικαστών που διορίστηκαν στο Ανώτατο Δικαστήριο πριν την ημερομηνία θέσης σε ισχύ του εν λόγω νόμου (3 Απριλίου 2018) παραβιάζουν την αρχή της μονιμότητας των δικαστών.
      Δεύτερον, η Επιτροπή διατείνεται ότι οι διατάξεις του νόμου περί του Ανωτάτου Δικαστηρίου οι οποίες παρέχουν στον Πρόεδρο της Δημοκρατίας της Πολωνίας τη διακριτική εξουσία να παρατείνει τη θητεία των δικαστών του Ανωτάτου Δικαστηρίου παραβιάζουν την αρχή της ανεξαρτησίας των δικαστών.